THANA พุ่งกระฉูด 12% ลุ้นผลงาน Q4 เด่นต่อ-ตุนแบ็กล็อกกว่า 400 ล้าน
THANA พุ่งกระฉูด 12% ลุ้นผลงาน Q4/65 เด่นต่อ-ตุนแบ็กล็อกกว่า 400 ล้าน จับตาดันกำไรปีนี้โตแกร่ง หลัง 9 เดือนกวาดรายได้-กำไรโตกว่าปี 64
THANA พุ่งกระฉูด 12% ลุ้นผลงาน Q4/65 เด่นต่อ-ตุนแบ็กล็อกกว่า 400 ล้าน จับตาดันกำไรปีนี้โตแกร่ง
29 พ.ย. 2565

ผู้สื่อข่าวรายงานว่า วันนี้ (29 พ.ย.65) ราคาหุ้นบริษัท ธนาสิริ กรุ๊ป จำกัด (มหาชน) หรือ THANA ณ เวลา 16:01 น. อยู่ที่ระดับ 2.86 บาท บวก 0.30 บาท หรือ 11.72% สูงสุดที่ระดับ 2.92 บาท ต่ำสุดที่ระดับ  2.56 บาท ด้วยมูลค่าการซื้อขาย 44.87 ล้านบาท คาดเก็งกำไรผลงานไตรมาส 4/65 โตเด่นต่อเนื่องและหนุนทั้งปีนี้โตเด่น หลังผลงาน 9 เดือนแรกปีนี้ทำเติบโตกว่าทั้งปี 64 ที่มีรายได้รวมอยู่ที่ 306.96 ล้านบาท กำไรสุทธิปี 64 อยู่ที่ 23.01 ล้านบาท

สำหรับกําไรสุทธิ 9 เดือนแรกปี 2565 อยู่ที่ 42.8 ล้านบาท เพิ่มขึ้นเมื่อเทียบกับปีก่อน หลักๆ มาจากรายได้การโอนบ้านในโครงการใหม่ และระบายสต๊อคโครงการเดิมในมือ
ขณะทีรายได้ 9 เดือนแรกปี 2565 อยู่ที่ 461 ล้านบาท เพิ่มขึ้นจากช่วงเดียวกันของปีก่อน หลักๆ มาจากโครงการใหม่ที่เปิดการขายในช่วงธันวาคม 2564 ซึ่งได้รับการตอบรับเป็นอย่างดี ส่งผลให้ยอด Backlog สูงขึ้นอย่างต่อเนื่อง โดย ณ 30 กันยายน 2565 มียอด Backlog ของทั้งกลุ่มบริษัทรวม 441 ล้านบาท (โดยแบ่งเป็น company-owned 290 ล้านบาท และ JV 151 ล้านบาท)